hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu oc hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Nagy-Küküllő vármegye (németül: Komitat Groß-Kokelburg; románul: Comitatul Târnava-Mare) a Magyar Királyság keleti részében helyezkedett el. Székhelye Segesvár volt. A küküllő korai török eredetű szó, mely az avarok révén került a magyar nyelvbe jelentése kökényes.[1] Jelenleg Románia része.
Az egykori vármegyeháza Segesváron (ma városháza)
A Wikimédia Commons tartalmaz Nagy-Küküllő vármegye témájú médiaállományokat.
Ez a szócikk a történeti magyar vármegyéről szól. Hasonló címmel lásd még: Nagy-Küküllő (folyó).
A vármegye területe mindenhol hegység volt, ám a hegységek sehol nem értek el lényeges magasságot. Csak a vármegye keleti részén található Persányi-hegység volt 948 méter magas. Legfontosabb folyói az Olt, a Nagy-Küküllő. A vármegye ásványi kincsekben igen gazdag volt. Északról Kis-Küküllő és Udvarhely vármegyék, keletről Brassó vármegye, délről Fogaras és Szeben vármegyék, nyugatról pedig Alsó-Fehér vármegye határolta.
A vármegye az 1876-os megyerendezés során alakult az ekkor megszűnő Kőhalomszék, Medgyesszék és Segesvárszék nagy részéből, továbbá Nagysinkszék teljes területéből és Felső-Fehér vármegye ezek által közrefogott egyes részeiből. Nevét a Nagy-Küküllő folyó után kapta, területileg semmi köze nincs a korábbi Küküllő vármegyéhez.
1920-tól a vármegye területe Románia része. A vármegye nyugati része a romániai Szeben megye, keleti része Brassó megye, északi része pedig Maros megye területéhez tartozik.
A vármegye összlakossága 1910-ben 148 826 személy volt, ebből:
62 224 (41,81%) német
60 381 (40,57%) román
18 474 (12,43%) magyar
Nagy-Küküllő megye közigazgatási térképe 1910-ből
A vármegye öt járásra volt felosztva és két rendezett tanácsú város tartozott hozzá 1917-ben:
Kőhalomi járás, székhelye Kőhalom
Medgyesi járás, székhelye Medgyes
Nagysinki járás, székhelye Nagysink
Segesvári járás, székhelye Segesvár
Szentágotai járás, székhelye Szentágota
Küküllő vármegye. Magyar katolikus lexikon. (Hozzáférés: 2010. július 4.)
Nagy - Küküllő vármegye. A Pallas nagy lexikona. Kislexikon.hu. (Hozzáférés: 2010. július 4.)[Tiltott forrás?]
↑ Kristó Gyula. Korai magyar történeti lexikon (9-14. század).. Akadémiai Kiadó, Budapest, p.387. o. (1994)
A lap eredeti címe: „https://hu.wikipedia.org/w/index.php?title=Nagy-Küküllő_vármegye&oldid=24624590”
Utoljára szerkesztve 2022. január 27., 11:04-kor
A lap utolsó módosítása: 2022. január 27., 11:04
A lap szövege CC BY-SA 3.0 alatt érhető el, ha nincs külön jelölve.